陳志康

陳志康，喺香港出世，退役香港足球運動員，踢左翼鋒同左中場。而家係太陽國際體育會總監，香港足球總會董事。

職業生涯 
陳志康由1992年起喺駒騰開始佢嘅踢波生涯，之後先後效力於流浪、南華同愉園，喺2002/03年香港甲組足球聯賽季度重投南華。有亞洲足協A級教練牌嘅陳志康喺2008/09年香港甲組足球聯賽季度開始兼任青訓教練，2009/10年香港甲組足球聯賽季尾退役之後，佢全職擔任助理教練。

陳志康喺2012/13年香港甲組足球聯賽季度起擔任太陽飛馬領隊，2012年/13年季中起至2013年/14年季尾一度兼任主教練。2014年6月起改任太陽飛馬球會總監。

2015年1月27號，太陽飛馬喺facebook宣佈同祖謝·列卡度·蘭保解約，由陳志康暫代主教練一職直到季尾。

演藝事業 
2009年，陳志康以客串身份參與由無綫電視製作嘅《南華夢飛翔》。

個人榮譽 
 香港足球明星選舉最佳年青球員
 香港足球明星選舉最佳十一人
 香港足球明星選舉最佳教練

拎 

足球中場
南華球員
愉園球員
香港流浪球員
香港甲組足球聯賽球員
香港足球代表隊球員
香港足球員